На основу члана 69, 70. и 72. став 1. тачка 1. Закона о јавним набавкама („Сл. гласник РС”, брoj 116/08):

**„ЈУП ИСТРАЖИВАЊЕ И РАЗВОЈ” ДОО**

**11000 Београд, Немањина 22-26**

**објављује**

**ЈАВНИ ПОЗИВ**

**ЗА ПОДНОШЕЊЕ ПОНУДА У ОТВОРЕНОМ ПОСТУПКУ ЗА ЈАВНУ НАБАВКУ ИЗВОЂЕЊЕ РАДОВА НА ЗАМЕНИ ДЕКОРАТИВНИХ ПЛОЧИЦА НА ПЛАТОУ ИСПОД КОЛОНАДЕ ОБЈЕКТА ХЕМИЈСКОГ ИНСТИТУТА ПРИРОДНО-МАТЕМАТИЧКОГ ФАКУЛТЕТА У БЕОГРАДУ**

У складу са Законом о јавним набавкама (,,Сл.гласник РС”, број 116/08) и Законом о потврђивању Финансијског уговора (Истраживање и развој у јавном сектору) између Републике Србије и Европске инвестиционе банке (,,Сл.гласник РС”, број 5/10), ЈУП Истраживање и развој доо је донело одлуку о покретању поступка јавне набавке за Извођење радова на замени декоративних плочица на платоу испод колонаде објекта Хемијског института Природно-математичког факултета у Београду, број О/2-2012.

Опис предмета јавне набавке: Извођење радова на замени декоративних плочица на платоу испод колонаде објекта Хемијског института Природно-математичког факултета у Београду**, ближе описан у Конкурсној документацији.**

Право учешћа имају сва физичка и правна лица која испуњавају услове из члана 44. Закона о јавним набавкама. Испуњеност наведених услова понуђач доказује на начин предвиђен чланом 45. Закона. Услови које сваки понуђач треба да испуни као и начин на који се доказује испуњеност услова су ближе одређени конкурсном документацијом.

Критеријум за избор најповољније понуде је најнижа понуђена цена.

Наручилац у складу са чланом 24. став 1. тачка 8. Закона о јавним набавкама, најављује могућност доделе уговора првобитном извођачу у случају да се јави потреба за извођењем нових радове који би представљали понављање сличних радова који су предмет ове јавне набавке.

Конкурсна документација се може преузети на адреси: ЈУП Истраживање и развој доо, 11000 Београд, Макензијева бр.24, сваког радног дана од дана објављивања јавног позива у времену од 12 до 16 часова уз подношење овлашћења за преузимање конкурсне документације и доказ о уплати 2.000,00 динара на име трошкова умножавања и достављања конкурсне документације која су неповратна. Уплата се врши на рачун ЈУП Истраживање и развој доо број 205-160097-44, шифра плаћања 221, позив на број О/2-2012. Понуђачима који упуте захтев за достављање Конкурсне документације, иста ће бити послата поштом о трошку понуђача без преузимања одговорности за губитак или кашњење.

Заинтересовано лице има право увида у конкурсну документацију, на месту и у времену предвиђеном за преузимање конкурсне документације.

Понуде се достављају у затвореној и запечаћеној коверти са назнаком - Понуда за ЈАВНУ НАБАВКУ БРОЈ: О/2-2012 – Извођење радова на замени декоративних плочица на платоу испод колонаде објекта Хемијског института Природно-математичког факултета у Београду - НЕ ОТВАРАТИ,путем поште на адресу ЈУП Истраживање и развој доо, ул. Макензијева бр. 24, 11000 Београд или лично сваког радног дана од 10 до 16 часова на исту адресу.

Крајњи рок за достављање понуда је 1. октобра 2012. године до 12.00 часова.

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Јавно отварање понуда ће се обавити 1. октобра 2012. године, у 13.00 часова у просторијама ЈУП Истраживање и развој доо, ул. Макензијева бр. 24 Београд, уз присуство овлашћених представника понуђача.

Оквирни рок за доношење Одлуке о избору најповољније понуде је 15 (петнаест) дана од дана отварања понуда.

Додатне информације о наведеној набавци се могу добити сваког радног дана на број телефона 065 /2009 015 у времену од 12 до 16 часова.